ભારતે અાંદામાન-નિકોબારમાં સુખોઈ-૩૦ એમકેઆઈ ફાઈટર જેટના વધારાના ફ્લિટની તહેનાતી ઉપરાંત પૂર્વોત્તરમાં જાસૂસી ડ્રોન અને મિસાઈલ તહેનાત કરી દીધાં છે. આ ઉપરાંત પૂર્વ લદાખમાં ટેન્ક રેજિમેન્ટની સાથે જવાનોની સંખ્યા પણ વધારી દેવામાં આવી છે. ગયા શુક્રવારે અરુણાચલ પ્રદેશ પશ્ચિમી સિયાંગ જિલ્લામાં એરફોર્સે પાસીઘાટ એડ્વાન્સ્ડ લેન્ડિંગ ગ્રાઉન્ડ (એએલજી)ને પણ એક્ટિવેટ કરી દીધું છે. આ લેન્ડિંગ ગ્રાઉન્ડને વ્યૂહાત્મક રીતે ઘણું મહત્ત્વનું માનવામાં આવે છે. આ લેન્ડિંગ ગ્રાઉન્ડને રાજદ્વારી રીતે ઘણું મહત્ત્વનું માનવામાં આવી રહ્યું છે. અહીંથી વિમાન અને હેલિકોપ્ટર્સ ઓપરેટ કરવાં હવે શક્ય બનશે.